text: A-landsliðið hjá kvinnum tapti greitt fyri vertunum í Hvítarusslandi. Úrslitið gjørdist 13-21, eftir 7-15 í hálvleikinum.
text: #000000
text: Tað var greitt áðrenn dystin, at Hvítarussland hevði eitt sterkt lið. Liðið hevur áður givið tjóðum sum Noregi skarpan gang. Føroyska liðið byrjaði hampuliga væl og hingu okkara í til miðjan fyrra hálvleik, tá støðan var 5-7. Verjuspælið hjá okkara haltaði tó allan hálvleikin og fór Hvítarussland frá okkara í seinnu helvt av hálvleikinum. Støðan var 7-15 í hálvleikinum.
text: #000001
text: Føroyska liðið stóð seg væl betri í seinna hálvleiki, sum endaði javnur, 6-6. Liðið fór longur aftur at verja og fekk tætt um holini í verjuni. Samstundis stóð Annika Fríðheim Petersen ein kanón góðan hálvleik í málinum, har hon púra tók pippið frá hvítarussisku skjúttunum. Annika hevði 17 bjargingar í dystinum. Føroyska liðið hevði tað tó trupult við at skjóta mál í álopinum, sum koyrdi alt ov stirvi.
text: #000002
text: Føroyska liðið skal spæla móti Sveis í morgin kl. 13.00, føroyska tíð. Kringvarpið vísir dystin og hevur FM1 eisini frásøgn.
text: #000003
text: Hondbóltssambandið og Kemilux hava í dag skrivað undir samstarvsavtalu, har Kemilux verður ein av stórstuðlunum hjá HSF í 2024 og 2025.
text: #000006
text: Bæði H71-kvinnur og Neistakvinnur vunnu annan European Cup dyst í vikuskiftinum. Hjá H71 var hetta tó ikki nokk, tá tær taptu stórt í fyrra dystinum, meðan Neistin vann eftir brotskast kapping.
text: #000009